जोधपुर. स्वाइन फ्लू के संदिग्ध मरीजों की संख्या जोधपुर में लगातार बढ़ रही है। मार्च के पहले सप्ताह में संदिग्ध मरीजों की संख्या 10 हो गई है। हालांकि फरवरी में आए एक पॉजिटिव मरीज के बाद अभी तक किसी मरीज का सैंपल पॉजिटिव नहीं मिला है। मंगलवार को मेडिकल कॉलेज माइक्रोबायोलॉजी लैब में दो संदिग्ध मरीजों के सैंपल आए हैं।
माइक्रोबायोलॉजी के विभागाध्यक्ष डॉ. आरएस परिहार ने बताया कि दोनों सैंपल में एक निगेटिव है और एक की रिपोर्ट आनी बाकी है। तापमान में हुई गिरावट इसका कारण है। वहीं प्रशासन की ओर से स्वाइन फ्लू के सभी इंतजाम पूरे किए जाने का दावा किया जा रहा है।
एमजीएच में अधीक्षक डॉ. पीसी व्यास ने सोमवार को एमजीएच में आइसोलेशन वार्ड को शुरू करने के आदेश दिए हैं। सीएमएचओ डॉ. सुरेंद्र सिंह चौधरी का कहना है कि सभी पीएचसी और सीएचसी स्तर पर संदिग्ध मरीज मिलने पर टेमी फ्लू देने तथा सभी अस्पतालों में टेमी फ्लू का उचित स्टॉक सुनिश्चित किए जाने के आदेश दिए हैं।
hin_Deva hin_Deva hin_Deva